JohanHeinsen/ENO huggingface dataset:
Odense Adresse-Contoirs Efterretninger, 1848-04-28
Odense d. 28 April 1848. Kayser. Stiftsp Af det Linned m.m., som Beboerne af Fange Brændekilde og Ubberud Sogne, Vullerslev Bye 5 Familier af Hunderup Eierne af Broeholmgaard og nærmeste Gaarde i Brylle Sogn samt Mad. Brummer i Paarup have tilstillet mig til Forsendelse, har jeg afsendt: den 20de til Als 63 Stkr. gode Lagener og 40 Skjorter; i Gaar til det nye Lazareth i Faaborg 96 Stkr. gode Lagener og endeel Linned til Bandager af i Dag til Generalcommandobureauet i Kolding 54 Skjorter og 30 Par Strømper under Adresse: "Til 3die Jægerkorps fra Odense Herred"; endvidere til Faaborg 20 Stkr. Lagner og endeel Bandagelinned, som ved Hr. Skolelærer Møller er mig tilstillet fra Bramstrup, Killerup og Boltinggaardskou i Ringe Sogn, Jeg haaber saaledes at have fyldestgjort Givernes Ønske. at deres Gaver maatte anbringes der, hvor de meest behøves. Det mig tilstillede Par Skoe er endnu her, fordi flere have anmodet mig om at modtage lignende Fodtøi, men som endnu ikke er fremsendt. Odense den 28 April 1848. F. Knudsen.
Odense Adresse-Contoirs Efterretninger, 1848-04-28
Til trængende Søfolks Familier er endvidere indkommet fra L. B. Jürgensen 5 Rbd., S. 4 Rbd. W. Edsberg 5 Rbd., M. Fischer 5 Rbd., H. Teisen 10. Rbd., som med tidligere indkomne 302 Rbd. og 1 Td. Rug udgjør til Dato 331 Rbd. og 1 Td. Rug, for hvilke Gaver kjærligst takkes. Odense den 28 April 1848. P. Richardt. H. C. Nielsen. R. Holbee. M. C. H.
Odense Adresse-Contoirs Efterretninger, 1848-04-29
Fædrelandet. Fra Hovedkorpset paa Als haves ikkun gode Efterretninger, da det der samler dagligen friske Kræfter til fornyet Kamp. Hs. Maj. Kongen er høist Sandsynligviis idag atter paa Sønderborg. - General v. WedellWedellsborgs Korps, der tæller ikke mindre end 15 Eskadroner, foruden sit Jnfanterie og Artillerie, staaer endnu syd for Gramaae, og nord for Lygumkloster og Apenrade vides ingen Fjender at være trængt frem. - Disse tvende Byer ere vel ikke besatte af Danske, men ei heller, saavidt man veed, af fjendtlige Tropper. Generalkommandostaben i Kolding den 28 April 1848. Baggesen.
Odense Adresse-Contoirs Efterretninger, 1848-04-29
Blandinger. De roeskildske Stænders Adresse til Hs. Maj. Kongen lyder saaledes: Til Kongen!
Odense Adresse-Contoirs Efterretninger, 1848-04-29
Jdet Østifternes Stænderforsamling aabner det sidste Møde, for den skal give Plads for en Rigsforsamling, føler den Trang til at henvende sig til sin Konge i Tillids- og Taknemmeligheds-Følelse. Deres Majestæt har overtaget Regjeringen i vanskelige Tider, men Dehar sluttet Dem til Deres troe Folk, for at Konge og Folk i Forening kunde fjerne de Farer og løse de Forviklinger som truede vort elskede Fædrelands Fremtid. Efterat Folket aabent havde udtalt sine Ønsker og statsborgerlig Frihed, har De omgivet Dem med Mænd, der havde dets fulde Tillid; hvad der i andre Lande har kostet Blod og Kamp, har her i Landet fundet en ligesaa fredelig som hurtig Løsning. Det Blod, der er flydt inden vore Grændser, er flydt i Kampen mod Danmark Fjender. Medens vore Brødre ved Rigets Grændse værne om vort Fædrelands Selvstændighed og Ære, tilsige vi vore bedste Kræfter til at fremhjælpe det Friheds værk, Deres Majestæt har overgivet til vore Raadslagninger. Til denne Krigens og Fredens forenede Gjerning give Gud sin Velsignelse.
Odense Adresse-Contoirs Efterretninger, 1848-04-29
De roeskildske Stænderdeputerede til den danske Hær. "Sammentraadte til Vor Gierning, at raadslaae med hverandre om de første Foranstaltninger til at grundlægge den frie borgerlige Forfatning. som Kongen har tilsagt sit Folk, er det kun med Møie, at vi formaae at samle Sjælen til det foreliggende Arbeide. Thi der, hvor det hele danske Folk lever i disse Alvorens Dage med ængstende Bekymring, men ogsaa med ædel Stolthed og opreisende Haab, derhen drages og vort Sind: til Eder Medborgere og Brødre, i hvem Folket har, for den hele Verdens Aasyn, sin værdigste Repræsentation. Og som Tanken, saaledes vender ogsaa Ordet sig til Eder med Tak for Heltemodet i Liv og Død, for Kampen ved Dannevirke, der har kaldt billeder frem for vor Sjæl af Fortidens bedste Heltefærd. - Det er kun Lidet, som Borgeren i sit fredelige Hjem og sin vanlige Syssel har at offre i Kampens Dage for Fædrelandet i Sammenligning med de Offre. J have bragt og fremdeles bringe. Men hvad der kan bringes som Offer til at hjælpe og fremme Eders Vaaben, det bringer hver Mand i Landet, selvfornægtende og forsagende, med Glæde. J disse Offre, de blodige og de ublodige, vil Herren lægge sin Velsignelse. Det danske Folk vil - det haabe vi for vist - udgaae af Prøvelsens haarde Tid værdigt de rige Goder der hidtil ere tilstrømmede det, og blandt sine bedste og helligste Minder vil det bevare det om Mændene, der ved Dannevirke kæmpede for Fædrelandets Ære og Fremtid. "Morning Chronicle" siger, at Enhver maa forudsætte, at den Kanontorden, der paa eengang høres i Etsch-Dalen og paa Eiderens Sletter, bebuder Forpost fægtningen til et almindeligt Slag og vil blive Forløberen til en europæisk Krig. Hele Europas Sympathier ere for de Danske, den modige lille Nation, som Tydsklands Kæmpekrop truer med at overvælde. Der er flere Grunde til at betvivle, om nogen Mægling selv om den endnu var mulig, vilde føre til noget tilfredsstillende Resultat. En Tvivst imellem Konger lader sig ofte jevne paa hundrede Maader, uden at Man rører ved det egentlige Stridspørgsmaal, men naar et Folk kommer i Kamp med et andet om en Gienstand, som ligger begge paa Hjerte, saa lade Sagerne sig ei saa let bilægge. Mellem de Danske og deres tydske Medundersaatter er der det Spørgsmaal tilstede, om den Konstitution, Danmark er i Færd med at modtage, skal omfatte Slesvig, som en Deel af Kongeriget - en integrerende men paa samme Tid særskilt Deel af det politiske Legeme - eller ei. Eet af to maa skee, Østers en lader sig ei deele midt over. Men i intet Tilfælde har det tydske Forbund nogen lovlig Jnteresse i Spørgsmaalet, eller nogen Ret til at blande sig der som Part i Sagen.
Odense Adresse-Contoirs Efterretninger, 1848-04-29
En dansk Reisende, som den 26de med Dampskib var ankommen til Kjøbenhavn, beretter, at Bestyrtelsen i Hamborg var stor, at Fjenden havde liidt overordentligt i Slaget ved Slesvig og at 80 Vogne med Saarede vare bragte til Rendsborg. De preussiske Garderegimenter (Borgerslagterne fra Berlin) skulle især være blevne betydeligt medtagne og næsten oprevne. Fjendens Tab anslaaes endog til henved 6000, men dette er naturligviis endnu usikkert at bedømme. Vore skulle have tabt 1200 Mand, deraf 200 Mand i Slien. (Aalb. Av.
Odense Adresse-Contoirs Efterretninger, 1848-04-29
Fra Altona hedder det i Mercuren" under 24de (Aften, "Preusserne havde, uden at oppebie deres Kanoner, stormet med Bajonnetten og de Danske forsvaret deres Positioner paa det meest Haardnakkede. Da disse tildeels vare meget faste, saa har bestormelsen kostet meget Blod paa vor (Preussernes) Side. Navnlig skal det skjønne Alexanderregiment have liidt meget, og der berettes om et stort Antal Saarede, der paa Vogne ere bragte til Rendsborg." Samme Blad vil vide fra Rendsborg, at en Bonde fra Slesvig-Egnen om Natten til Paaskedag har forraadt de Danskes Stilling og leveret en nøiagtig Beskrivelse over Forskandsningerne.
Odense Adresse-Contoirs Efterretninger, 1848-04-29
Hertugen af Brunsvig har forladt Armeen i Hertugdømmerne. Da der i Lauenborg har viist sig truende Bevægelser og Man frygtede Anarii, har Man henvendt sig til Hannover og Hjælp, hvilken Man i Begyndelsen har nægtet, men senere har Man sendt nogle Kompagnier Jnfanteri til Lauenborg.
Odense Adresse-Contoirs Efterretninger, 1848-04-29
J Torsdags bragtes til Kjøbenhavn fra Sønderborg paa Transportskibet Gammelholm" henimod 200 Fanger.
Odense Adresse-Contoirs Efterretninger, 1848-04-29
– J Onsdags Aftes skal der efter Forlydende have fundet temmelig alvorlige Excesser Sted i Helsingør. Excesserne vare rettede mod en der boende Assurandeur (saavidt vides Boysen ved Navn og en Preusser af Fødsel.) Alle Vinduer i hans Huus bleve ituslagne. Aarsagen til Forbittrelsen skal have været den at den nævnte Mand har advaret preussiske Skibe om at komme i Sundet. (Aftbl.)
Odense Adresse-Contoirs Efterretninger, 1848-04-29
Fra Kjøbenhavn skrives i L. F. A. under 22. April: Hver Dag afgaaer der herfra større eller mindre Troppeafdelinger. Efter hvad vi have hørt vil nok hele Livkorpset (Studenterne) blive taget til at besætte befalingsmænds=Posterne ved Krigsreserven, Officererne og Underofficererne som Officerer, og de Menige, der i de sidste Uger have exerceret paa Kraft, som Underofficerer.
Odense Adresse-Contoirs Efterretninger, 1848-04-29
Fregatten Havfruen paa 46 Kanoner, Kapt. Petersen, udgik i Onsdags af Nytløb. - J Tirsdags ankom til Kjøbenhavns Rhed fra St. Petersborg et russisk Dampskib med en betydelig Sum Guld, bestemt til London.
Odense Adresse-Contoirs Efterretninger, 1848-04-29
Bogense. Jfølge Indbydelse af Kommunalbesivrelsen blev her paa Raadhuset den 4 April afholdt en Forsamling af Byens og Skovby Herreds Beboere, forat overveie, hvorledes man ogsaa her kunde virke og benytte den almindelige Beredvillighed til at offre Alt for Konge og Fædreland. En Kommittee blev nedsat, bestaaende af tvende Deelegerede af hvert Pastorat, hvis første Hverv blev at indsamle Pengebidrag til Krigsministeriets Disposition. Den 17 April var Kommitteen samlet og modtog Anmeldelser og følgende Bidrag fra de forskjellige Sogne. Bogense Kjøbstad 657 Rbd. Særslev Sogn 5 Heste til Værdi 665 Rbd., samt 30 Rbd. fra Pastor Sidenius foruden hans Bidrag af 30 Rbd. til Hestene; Ore Sogn 128 Rbd. Guldbjerg og Sandager Sogn 267 Rbd. 3 Mk., hvilke alt vare indsendte, og 100 Tdr. Rug fra Grev Bernstorff Gyldensteen; Klinte og Greenløse Sogne 424 Rbd. Veslinge Sogn 541 Rbd. 12 s.; Haarslev Sogn 326 Rbd. 4 Mk. 6 s.; Skovby Sogn 330 Rbd., 5 1/2 Td. Rug, 1 Td. Byg, 8 Tdr. Havre og 1 Hest. - Kommitteen udstedte dernæst en Opfordring til Sognebevæbninger, medens Enhver af de Deelegerede paatoge sig i deres Kredse at fremme Sagen og skaffe Oplysning om, hvormange Deeltagere og Vaaben der var tilstede. Da imidlertid Justitsministeriets Cirkulære om Almeenvæbning senere kom hertil med Anmodning om at indberette til Amtsraadet det Fornødne herom, samledes Kommitteen atter den 25 April. Fra de fleste Sogne havde Beboerne anerkjendt det Ønskelige i Folkevæbning, og c. 1300 Mand havde meldt sig dertil, af hvilke 450 have Geværer, de Øvrige skulle forsynes med Spyd og Leer.
Odense Adresse-Contoirs Efterretninger, 1848-04-29
Kommitteen fortsætter fremdeles sin Virksomhed og modtager enhver Anmeldelse og Alt, hvad der kan tjene til Fædrelandets Frelse.
Odense Adresse-Contoirs Efterretninger, 1848-04-29
Kommitteen for Jndsamling af Bidrag til Krigsfornødenhederne for Bogense Kjøbstad og Skoubye Herred d. 25 April 1848.
Odense Adresse-Contoirs Efterretninger, 1848-04-29
Faaborg den 27 April. J Tirsdags Morges indløb hertil Ordre om, at vore her i Havnen liggende Skibe skulde afgaae til Fredericia, for i fornødent Fald at benyttes som Transportskibe. Samme Dag afseilede flere af dem didhen. Ordren er senere kontramanderet.
Odense Adresse-Contoirs Efterretninger, 1848-04-29
- Jævnlig modtage vi Efterretninger, der bekræfte, at vor Armees Hovedstyrke staaer paa Als. Hvor gjerne vi end ønskede at kunne fæste Lid til at de Danske endnu ere i Flensborg, maae vi dog give Afkald derpaa, da senere Meddelelser fra paalidelig Haand ikke alene bestyrke Beretningen om at Fjenden er der, men derhos underrette om: at han har villet entre vore derværende Kanonfartøier, at dette imidlertid ikke er lykkedes ham og at han ved den kraftige Modstand, han ved den Leilighed fra Vore har mødt, har liidt et betydeligt Tab.
Odense Adresse-Contoirs Efterretninger, 1848-04-29
- En iaften hertil fra Sønderborg Ankommen forsikkrer paa det Bestemteste, at de fjendtlige Tropper staae ved Gravensteen.
Odense Adresse-Contoirs Efterretninger, 1848-04-29
- Den 28 April. Den omtalte, af Preusserne ved Flensborg tilsigtede Entring fortælles nu baade efter Breve og mundtlige Meddelelser saaledes: Kanonbaadene bemærkede en Tilstrømning af de Fjendtlige; Fartøierne droge sig mere og mere tilbage; Tilstrømningen blev større og større, og snart saaes ogsaa flere med bevæbnede fjendtlige Soldater bemandede Baade at bevæge sig i samme Retning som Kanonbaadene. Da nu vore Baade trak sig saaledes tilbage, have formodentlig Preusserne troet dem paa Flugt og at de lettelig vare at overvinde og at gribe, Forfølgelsen forceredes, Tiltrømningen paa Fjordbredderne tiltog, men da Kanonbaadene nu fandt Situationen beqvem, standsede de og hilste saaledes paa Forfølgerne, at Død og Ødelæggelse udbredtes blandt dem baade paa Landjorden og paa Vandet. Der tales ikke om noget Tab paa vor Side, medens Fjendens anslaaes til imellem 1 og 2000 Mand.
Odense Adresse-Contoirs Efterretninger, 1848-04-29
Baade igaar og idag er fra Landboerne velvilligen hertil fremført en betydelig Mængde Dyner, Dækkener og Linned til Brug ved Lazarethet. Endnu (Aften Kl. 7) ere ingen Saarede komne hertil. - Daglig observere vi Dampfartøier, der færdes fra Øst til Vest og omvendt. Omtrent ved Middagstide saaes et Dampskib med Kanonbaade paa Slæbetoug at stævne i Vest Odense. Efter alt hvad vi have kunne erfare er der siden igaar intet af Vigtighed passeret paa Krigsskuepladsen; ogsaa Troppernes Stilling synes at være omtrent den samme. Paa Als arbeides uafbrudt paa Forskandsningerne ved Alssund; Hs. Maj. Kongen som var der igaar, formodes med Ægir" at være taget til Kjøbenhavn. J Jylland er Forbittrelsen mod Fædrelandets Fjender og muligt endnu større end i Danmarks øvrige Provindser; et meget kraftigt Forsvar er allerede forberedt, og Man har forsikkret os, at hele Befolkningen er betænkt paa at reise sig. - Vi skulle om muligt med næste Numer meddele den fuldstændige Beretning om Forhandlingerne i det engelske Underhuus den 19de, angaaende den danske Sag.
Odense Adresse-Contoirs Efterretninger, 1848-04-29
Det Volkersenske Selskab giver imorgen sin sidste Forestilling i Fiona" (see blandt Avertissementerne!); Selskabet har som en Følge af Tidens Omstændigheder tilsat betydeligt under sit Ophold i Odense, det er Publikum bekjendt, at det er fuldkommen værdigt til, at dets Bøn og et talrigt Besøg ved denne sidste Forestilling bliver opfyldt.
Odense Adresse-Contoirs Efterretninger, 1848-04-29
(Dagsposten.) Det i General Hede manns Rapport (see Tillægget til Gaarsavisen,) omtalte Overfald paa vor Arrieregarde den 24 ds., der foranledigede den paafølgende Forvirring i Flensborg, beskrives saaledes i et i "Fædrelandet" indrykket Brev, dat. Sønderborg den 25de: "Preusserne og formodentlig Hannoveranerne havde angrebet i Terrainet ved Oversø, hvor en overlegen Mængde af Jægere og Kavaller havde omringet et Detaschement, bestaaende af et Par Kompagnier af 2det Jægerkorps tilligemed en Eskadron af 5te Dragonregiment under Oberst Astrup, der kantonerede i deres Nærhed. Vore Jægere gjorde udmærket Modstand, skjøndt de saae sig truede fra alle Sider, og det lykkedes dem endogsaa at faae en Deeling fjendtlige Kavallerister manøvrerede ud i et Morads, hvor Hestene sank i, og Dragonerne væltede sig iblandt dem og bleve et Rov for Flinteskud og Bajonetter. Det øvrige Kavalleri, der fra de omliggende Høider havde været Vidne til deres Kammeraters Nederlag, begyndte nu at sætte sig i Bevægelse mod den Haandfuld Jægere, der endnu vare tilbage. Oberst Astrux stødte nu til med Dragonerne, men blev tagen tilfange. Andet Jægerkorpses Tab har været overordentligt. At 16 Officerer ere kun 6, og af et Kompagni paa 200 Mand kun nogle og forgetyve tilbage." J samme Brev hedder det, at da Kommandanten paa Als, Kammerh. Riegels, den 24de hørte at vore Tropper retirerede, havde han af utidig, i alt Fald alt for vidt dreven Forsigtighed demoleret Overgangsbroen, af Frygt for at den skulde komme til at benyttes af Preusserne; indtil den nye Bro kunde blive færdig, maatte en Deel af Tropperne overføres i Færgerne.
Odense Adresse-Contoirs Efterretninger, 1848-04-29
Lord Palmerston har den 19de paa Forespørgsel af et engelsk Handelshuus ladet svare, at de Danske i Krigstilfælde med Preussen vare utvivlsomt berettigede til at opbringe ogsaa saadanne preussiske Skibe, der vare ladede med brittisk Eiendom; men at de brittiske Eiere da vilde være berettigede efter behørig Legitimation for Priseretterne at forlange deres Eiendom restitueret. - "Allg. Pr. Zeit." melder, at den preussiske Gesandt i Kjøbenhavn som Følge af den af den danske Regjering givne befaling at opbringe de tydske Skibe, er bleven beordret til strax at forlange sine Passer. - En anden Artikkel i samme Blad indeholder et Nonsens: "Preussen har ikke erklæret Danmark Krig; Slesvigs Optagelse i det tydske Forbund skal ikke fremtvinges med Vaabenmagt; de tydske Regjeringer ville ikke erobre et fremmed Gebeet, men de ansee det som deres Opgave paa fredelig Vei og ved Underhandling at forskaffe Tydsklands Nationalfølelse passende Anerkjendelse, dog kan der først da mæg les og underhandles, naar Man har fremtvunget Slesvigs fuldstændige Rømning af danske Tropper."(Meddeelt.)¬
Odense Adresse-Contoirs Efterretninger, 1848-04-29
J Ollerup og Kirkebye Pastorat i Sunds Herred er oprettet en saakaldet Krigskasse, der er stillet til Forstanderskabets Raadighed, for efter dettes Skjønnende øieblikkeligen at kunne anvendes til at bestride de forskjellige Udgifter, som Krigen maatte medføre. Ved tvende frivillige Sammenskud af Beboerne er hidtil indkommet i denne Kasse den Sum 1076 Rbd. 3 Mk. 1s. Heraf har Ollerup Sogn ydet følgende Bidrag, nemlig Hr. Cand. Bertelsen 100 Rbd., Hr. Forp. Engelbrech, paa Nielstrup 67 Rbd., Sognepræsten 32 Rbd., Skolelæreren 6 Rbd., 34 Gaardmænd 288 Rbd., 49 Huusmænd 67 Rbd., 14 Jndsiddere 11 Rbd., 41 Tjenestefol61 Rbd., samt Jfr. Christensen Sølv til Værdi 10 Rbd. og Kirkeby Sogn følgende Bidrag: 42 Gaardmænd 346. Rbd. 2 Mk. 11 s., 35 Huusmænd 47 Rbd. 3 Mk. 6 s., 3 Jndsiddere 2 Rbd. 1 Mk., 33 Tjenestefolk 38 Rbd. 2 Mk.
Odense Adresse-Contoirs Efterretninger, 1848-04-29
- To frivillige Heste ere allerede kjøbte og indsendte til Odense. - For nærværende Tid anskaffes i Forening med Nabosognene Østerskjerninge og Egense et komplet Kjøretøi til Armeens Brug.
Odense Adresse-Contoirs Efterretninger, 1848-04-29
Af Asperup og Roerslev Sogne er stillet 4 Heste som frivillig og uden Vederlag til Brug for Armeen. Af førstnævnte Sogn er desuden leveret til Kommandantskabet i Fredericia endeel Linned og Strømper. Op alle Dannemænd, Aldrig har et mere skjændigt Overfald paa en fredelig Nation berettiget til den dybeste Harme, intetsteds kan Historien opvise et meere magesløst, vidtudstrakt Forræderi, See J disse Røverskarer, som daglig og daglig sendes herind for at ødelægge vort lille skjønne Danmark. Nei, det skal ikke skee, Hævn over Voldsmændene, Danske Mænd, Sjællændere, Lolliker, Fyenboer, Jyder nord og syd for Kongeaaen, lad os sværge i vort Hjerte: inden faa Uger skal der ikke findes een levende Preusser i vore Lande, Præster, lader Eders Røst lyde i Eders Menigheder saa begeistret som ingensinde før Aviser, aabner Eders Spalter for Patrioters Veltalenhed, Sognefogder, samler Eders Sognemænd og lader Eders Jndflydelse understøttes af Ord, som aldrig ere komne djærvere af Eders Mund, Skolelærere, Eders Skoler være Forsamlingssteder for Eders Børns Forældre, og Eders Ord lyde med Varme baade der og i Husene, Snedkere og Smede, alt Andet til Side, vore Leer maa J uden Ophold omdanne os til Vaaben, som Fjenden ikke med Lyst skal nærme sig; danske Mænd fra 18 til 50 Aarl fat paa Bøsserne, hvem der kan skyde fat paa Leerne, hvem der kan røre Armen, ethvert Borgercorps i danske Kjøbstæder, – afsted, danske Bondeel idag saae Resten af din Sæd og saa imorgen - afsted, Skippere, Vognmænd, værer behjælpelige med at befordre de længst Fraværende. - Til Slesvig, til Slesvig, Jnden 14 Dage skal Kolding være Samlingsstedet for 100,000 bevæbnede og begeistrede danske Mænd. Der vil vor Krigsminister nok vide at sende os Anførere, og understøttende vor kraftige lille Armee, ville vi paa faa Dage knuse Fjenden. Da er Danmark frelst. Altsaa inden 14 Dage møde vi ved Kolding med Vaaben og Proviant, og inden 3 Uger, vil Gud, vende vi befriede tilbage til Hjemmet. Danmarks Mænd, ingen Vaklen, ingen Nolen, ingen feig Undskyldning. En Jyde i Fyen.
Odense Adresse-Contoirs Efterretninger, 1848-04-29
(Jndsendt.) Fra alle Sider hører man: Spær Tydsklands Havne, tag dets Skibe, bombardeer dets Søstæder, og man har Ret, men endnu er Jngen falden paa at give vor Handelsstand en Hjel mod den Skade, som i denne Tid tilføies den. Vi foreslaae derfor: Suspendeer dens Betalinger til de tydske Forbunds stater indtil tre Maaneder efter Krigens Ende, og andre Vexler (indenlandske) for en Tid af 6 a 8 Uger. Det er vitterligt, at vi have vore fleste Handelsforbindelser med Tydskland, Tydskland fører Krig med os; med den ene Haand griber det efter vort Land, med den anden efter vore Penge. Flere solide Handlende har det alt styrtet, og derved bragt uberegnelig Ulykke over disse, og hvad mere er over de mange, af dem afhængige Familier. Give vi Tydskland frit Spillerum til at skabe Brødløshed i vort eget Land, da give vi det derved end et Vaaben, og det et frygteligt Vaaben ihænde. Derfor prolongere man alle Betalinger til tydske Huse. Vi vende derved det Sværd, hvormed Tydskland vil gjennembore os, imod det selv, og forhindre en Fortsættelse af de Ulykker, som ved de i disse Dage i Mængde stedfundne Fallitter ere bragte over mangen Familie. Jngen vil herfor kunne anklage os for Uredelighed. Tydsklands uredelige, hensynsløse Adfærd mod os berettiger os til disse Repressalier, og vi udtale det som vor Overbeviisning, at Regjeringen er fuldkommen beføiet og foranlediget til at iværksætte den. Ønskeligt var det, om de Handlende en masse petitionerede Regjeringen herom; men hurtig betænkt og hurtig fuldført eller det turde let blive forsildigt.
Odense Adresse-Contoirs Efterretninger, 1848-04-29
Prædikanterne paa 1ste Søndag efter Paaske (Confirmationssøndag). J St. Knuds Kirke: Hr. Pastor Wiberg, - J Frue Kirke: Hr. Provst Colding. - J St. Hans Kirke: Hr. Pastor Westengaard. - J Hospitals-Kirken: Hr. Pastor Wiberg, Kl. 8 1/2.
Odense Adresse-Contoirs Efterretninger, 1848-04-29
AVERTISSEMENTS. Vore kjære fyenske Slægtninge og Venner underrette vi om den tunge Sorg, der er os overgaaet ved Tabet af vor yngste Søn, Christian, en herlig, livsfrisk Dreng, hvis Hjertensgodhed, Lærelyst og gode Anlæg allerede i den tidlige Alder af 5 3/4 Aar lovede os den skjønneste Udvikling i Fremtiden.
Odense Adresse-Contoirs Efterretninger, 1848-04-29
Det var efter et 8 Ugers Sygeleie i Skarlagensfeber og senere indtraadt Mæslinger og Tæring, at Herren, den 22 d. M. ved en blid og smertefri Død kaldte hans uskyldige Sjæl til de Forløstes Herlighed. Ølgod Præstegaard den 24 April 1848. E. K. Brandt, J. H. Brandt. født Tommerup. M. V. 58485166. L. U. Pavisionen Fiona er aaben imorgen Søndagen den 3 April, fra Kl. 5 til 8 1/2 Harmoni-Musik i Haven og fra Kl. 9 til 11 Jnstrumental-Musik i Salonen af det Hausenske Selskab. Paa Theatret fra Kl. 6 til 8 1/2 3 store Forestillinger af det Volkerske danske Artist=Selskab for sidste Gang før deres Afreise. Entreen er 1 Mk. for Voxne, 8 s. for Børn. C. Bang.
Odense Adresse-Contoirs Efterretninger, 1848-04-29
Ovennævnte Forestilling er paa Grund af Urolighederne den sidste, som undertegnede Selskab giver her. Det er det ærede Publikum bekjendt, at vi have tilbragt en sørgelig Tid i Odense, først formedelst Kongesorgen og senere fordi Alles Tanker naturligviis i saadan Grad have været henvendte paa Fædrelandets offentlige Anliggender, at vi hverken kunde eller vilde forsøge om end kun for et Øieblik at give dem en anden Retning. Det følger af sig selv, at vor Forfatning har maattet lide derunder; men vi haabe, at denne vor sidste Forestilling, hvis Jndtægt tilfalder os selv og er bestemt til Reiseomkostninger, vil blive beæret med et talrigt Besøg. Enhver af os vil med yderste Flid stræbe at gjøre den saa underholdende som muligt. Ærbødigst N. H. Volkersen. fra Kjøbenhavn.